Diari Oficial de la Generalitat Valenciana


Sumari del DOGV 4626, del 10-11-2003 (2003/11621)

ACORD d'1 de juliol de 2003, de la Comissió Territorial d'Urbanisme d'Alacant, relatiu a la modificació puntual número 1/2001 del Pla General Municipal d'Albatera.
-------------------------------------------------------------------------------------------------------------------------------------------------------------------

### Dades del document

Número de DOGV
:   4626

Data del DOGV
:   10-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11112


Data del document
:   01-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Albatera
    * pla d'urbanisme

ACORD d'1 de juliol de 2003, de la Comissió Territorial d'Urbanisme d'Alacant, relatiu a la modificació puntual número 1/2001 del Pla General Municipal d'Albatera. [2003/Q11703]
  
Vist l'expedient de referència i sobre la base dels següents antecedents i consideracions.
  
Antecedents de fet
  
1. El projecte de modificació es va sotmetre a informació pública durant un mes mitjançant Acord Plenari de l'ajuntament del dia 31 de juliol de 2001, i l'anunci s'ha publicat en el Diari Oficial de la Generalitat Valenciana de 29 d'agost de 2001 i en un dels diaris de major difusió provincial el dia 8 d'agost del mateix any. Durant el pertinent període d'exposició pública, no s'hi han presentat al·legacions. El projecte va ser aprovat provisionalment pel Ple municipal en data de 29 de novembre de 2001.
  
2. La Comissió Territorial d'Urbanisme, en sessió feta el dia 28 de juny de 2002, va adoptar l'acord de suspendre l'aprovació definitiva de l'expedient de referència fins que s'esmenaren les observacions assenyalades en la consideració tecnicojurídica tercera de l'acord esmentat.
  
L'ajuntament remet nova documentació aprovada en sessió plenària de 17 d'abril de 2003 per a esmenar les observacions indicades.
  
3. La documentació està integrada per memòria informativa i justificativa i plànols d'informació i d'ordenació.
  
4. L'objecte de l'expedient és la requalificació d'un solar de 199 m², que figura en l'instrument de planejament vigent com a equipament administratiu, en sòl urbà, annex a les dependències municipals, per a ser qualificat d'ús lucratiu residencial. Per a compensar aquesta requalificació es destina un solar situat a l'avinguda de la Llibertat, sòl urbà, zona d'eixamplament, a equipament administratiu, que en l'actualitat està qualificat com a residencial. El solar qualificat com a equipament que es requalifica com residencial té una superfície de 199 m²t amb una edificabilitat de 796 m² mentre que el solar qualificat residencial que es requalifica com a equipament té una superfície de 527 m² amb una edificabilitat de 3057 m²t. Ambdues parcel·les són de propietat municipal.
  
Es justifica la modificació pel fet que l'ajuntament pretén dur a terme una política de reubicació d'equipaments repartida per diferents zones de la ciutat més que centralitzar-los.
  
Consideracions tecnicojurídiques
  
1. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i l'article 174 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre de 1998, del Govern Valencià.
  
2. La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
3. Les determinacions contingudes en el present expedient poden considerar-se genèricament correctes des del punt de vista de les exigències de política urbanística i territorial de la Generalitat, tal com es recull en l'article 40 de la LRAU una vegada que s'han esmenat les observacions de l'anterior acord de la Comissió Territorial d'Urbanisme.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual 1/2001 de les normes subsidiàries del municipi d'Albatera.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra la present resolució, que no posa fi a la via administrativa, es pot interposar recurs d'alçada davant de la Secretaria Autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.
  
Alacant, 1 de juliol del 2003.- La secretària de la Comissió Territorial d'Urbanisme: Rosario Berjón Ayuso.